GUNKUL โบรกฯชี้ Q4/63 ผ่านจุดต่ำสุด- ปี 64 พื้นฐานแกร่งแนะซื้อเป้า 3.25 บาท
GUNKUL โบรกฯชี้ Q4/63 ผ่านจุดต่ำสุด- ปี 64 พื้นฐานแกร่งแนะซื้อเป้า 3.25 บาท
11 ม.ค. 2564

บล.เคทีบี (ประเทศไทย) ระบุในบทวิเคราะห์วันนี้(11 ม.ค.64) ว่า บริษัท กันกุลเอ็นจิเนียริ่ง จำกัด (มหาชน) หรือ GUNKULยังคงคำแนะนำ ซื้อ แต่ปรับราคาเป้าหมายลงมาที่ 3.25 บาท (เดิม 3.60 บาท) อิงวิธี SOTP สะท้อนการเปลี่ยนโครงสร้างพอร์ทการลงทุนใหม่ของบริษัทและมุมมองเชิงระมัดระวังมากขึ้นต่อธุรกิจ EPC
ทั้งนี้ประเมินกำไรปกติไตรมาส 4/2563 ที่ 407 ล้านบาท (-20% เทียบช่วงเดียวกันของปีก่อน, +91% เทียบไตรมาสก่อนหน้า) ตามทิศทางผลประกอบการโรงไฟฟ้าพลังงานลม ในขณะที่กำไรสุทธิอยู่ที่ 1.5 พันล้านบาท (+186% เทียบช่วงเดียวกันของปีก่อน, +51% เทียบไตรมาสก่อนหน้า) จากการขายเงินลงทุนโครงการโซลาร์ญี่ปุ่น Iwakuni 75MW จำนวน 1.1 พันล้านบาท เราปรับประมาณการกำไรปกติปี 2020E ลง -52% มาที่ 1.3 พันล้านบาท (-39% เทียบช่วงเดียวกันของปีก่อน) โดยปรับรายได้จากการผลิตไฟฟ้าลงจากเดิมราว -23% และรายได้จาก EPC ลงราว -42% และปรับกำไรปกติปี 2021E ลง -12% มาที่ 2.2 พันล้านบาท (+84% เทียบช่วงเดียวกันของปีก่อน) จากการปรับลดรายได้ EPC ลงราว -30%
ราคาหุ้น outperform SET ราว +4% ใน 1 เดือนจาก 1) การกลับมาระบาดรอบใหม่ของ COVID-19 ทำให้หุ้น defensive ปรับตัวขึ้น และ 2) ผลประกอบการผ่านจุดต่ำสุดในไตรมาส 3/2563
โดยประเมินราคาหุ้นมีโอกาส outperform ต่อ โดยมี Key catalyst คือ 1) โอกาสในการปิดดีลโรงไฟฟ้าที่อยู่ระหว่างการเจรจา 200MW (หลังขายเงินลงทุนในโครงการโซลาร์ญี่ปุ่น) คาดสร้าง upside ให้กับราคาหุ้นอีกราว 0.60 บาทต่อหุ้น และ 2) ปัจจุบันเทรดราคาถูก 2021E PER = 10x เทียบค่าเฉลี่ยอุตสาหกรรมที่ 25x) และ PEG เพียง 0.4X เท่านั้น (คาดกำไร2564-2565 โต +23% CAGR)